СЗО : САЩ може да са следващия „ епицентър на вируса “ Сенатът одобри спасителен пакет за икономиката на стойност $ 2 трилиона Световната здравна организация ( СЗО ) съобщи , че САЩ може да се окаже следващия „ епицентър на вируса “ , предаде „ Ройтерс “ . За последните 24 часа 85 % от новите случаи в глобален мащаб са в Европа и САЩ , като от тях около 40 % са в САЩ . От понеделник ( 23 март ) коронавирусът е инфектирал повече от 42 000 души в САЩ , а починалите са най - малко 559 . Маргарет Харис , говорител на СЗО заяви , че броят на заболелите в САЩ се е увеличил много . В отговор на журналистически въпрос дали страната може да се превърне в следващата гореща точка на заболяването тя казва : „ Наблюдаваме много голямо увеличение на случаите в САЩ , така че страната има този потенциал “ . Междувременно администрацията на президента Тръмп и Сенатът постигнаха съгласие и приеха спасителен план на стойност $ 2 трилиона , който има за цел да подпомогне страдащата от коронавируса американска икономика . Президентската администрация и Сенатът водиха преговори в продължение на няколко дни и в крайна сметка приеха най - скъпия и широкообхватен спасителен план в историята на Конгреса , коментира CNN . Всички подробности по спасителния план все още не са известни , но стана ясно , че $ 250 милиарда ще бъдат отпуснати за директни плащания на индивиди и семейства , $ 350 млрд . за кредити за малкия бизнес , $ 250 млрд . за плащане на обезщетения за безработица и $ 500 милиарда за заеми за компании , изпитващи трудности . Планът ще осигури огромна финансова помощ на икономиката , която пострада тежко от разпространението на коронавируса , както и провизии за пострадалите американски работници и семейства . Планът ще подпомогне малкия бизнес и големите индустрии , включително авиолиниите . Според спасителния план хора , които получават брутна годишна заплата в размер на $ 75 000 или по - малко , ще получават директни плащания в размер на $ 1200 за всеки , двойките , сключили брак , които получават до $ 150 000 ( общ брутен доход ) , ще получат $ 2400 и допълнително по $ 500 за всяко дете . Плащанията ще намаляват спрямо големината на заплатата и няма да важат за хора с брутни заплати в размер на $ 99 000 за индивиди и $ 198 000 за двойки без деца . Предвиждат се и $ 130 милиарда за болници , които са поели „ голям удар “ от новия вирус , както и $ 150 милиарда за местната власт , която страда от липса на средства заради мерките , взети във връзка с коронавируса . Освен това Администрацията за малкия бизнес ( Small business Administration – SBA ) ще бъде гарант за заеми в общ размер на до $ 10 милиарда за малки бизнеси , за да е сигурно , че те ще продължат да плащат заплати и да изплащат кредитите си .